
Dengan nama Allah 

Yang Maha Penyayang dan Maha Pengasih 


Ayat-ayat dan Terjemahan 



" Demi masa(1). Sesungguhnya manusia itu berada dalam 
kerugian(2). Kecuali orang yang beriman dan melakukan 
amalan yang soleh serta saling berpesan supaya menjunjung 
agama yang benar dan saling berpesan supaya bersikap 
sabar. "(3). 

Di dalam surah yang kecil, yang mengandungi tiga 
ayat ini, tergambar satu peraturan hidup yang 
sempurna bagi manusia sebagaimana yang 
dikehendaki Islam, la menonjolkan sifat-sifat pokok 
kefahaman keimanan serta hakikatnya yang agung 
dan syumul dengan satu gambaran yang begitu jelas 
dan halus, la meletakkan seluruh perlembagaan Islam 
di dalam beberapa ungkapan yang pendek, dan 
mensifatkan hakikat dan fungsi umat Islam hanya 
dalam satu ayat sahaja iaitu ayat yang ketiga dari 
surah ini. Inilah pengungkapan yang mengkagumkan 
yang hanya dapat dilakukan oleh Allah 'Azzawajalla 
sahaja. 


(Pentafsiran ayat-ayat 1 - 3) 

Hakikat agung yang dikemukakan oleh keseluruhan 
surah ini ialah: 

Biarpun sepanjang mana waktu di seluruh zaman 
dan di sepanjang mana kelangsungan hidup manusia 
di setiap masa, namun di sana hanya ada satu cara 
dan satu jalan hidup sahaja yang membawa 
keuntungan dan keselamatan. Itulah cara dan jalan 
hidup yang telah dijelaskan sempadan-sempadan dan 
batu-batu tandanya di dalam surah ini. Selain dari 
cara hidup ini adalah sia-sia dan rugi belaka. 




' Demi masa(1). Sesungguhnya manusia itu berada dalam 
kerugian(2). Kecuali orang yang beriman dan melakukan 
amalan yang soleh serta saling berpesan supaya menjunjung 
agama yang benar dan saling berpesan supaya bersikap 
sabar.“(3) 

Itulah keimanan, amalan yang soleh, saling 
berpesan menjunjung agama yang benar dan saling 
berpesan supaya bersikap sabar. 

Apakah iman itu? 

Keimanan Dan Nilainya Dalam Kehidupan Manusia 

Kami tidak bermaksud menta'rifkan iman di sini 
dengan ta'rif ilmu fekah, tetapi kami mahu 
memperkatakan tentang tabi'at iman dan nilainya 
dalam kehidupan manusia. 

Keimanan ialah hubungan makhluk manusia yang 
bersifat fana, kerdil dan terbatas dengan Allah yang 
bersifat mutlak, azali, kekal dan menjadi sumber yang 
melahirkan segala yang wujud, juga hubungannya 
dengan alam yang lahir dari Allah dan hubungannya 
dengan undang-undang yang mengendalikan 
perjalanan alam ini, juga hubungannya dengan 
tenaga-tenaga alam yang tersimpan di alam ini. Titik 
tolak di sini ialah dari perbatasan diri manusia yang 
kerdil kepada ruang alam yang amat luas, dan dari 
batas-batas kekuatannya yang lemah kepada 
kebesaran tenaga-tenaga alam yang majhul, dan dari 
batas-batas umurnya yang pendek kepada kelanjutan 
abad-abad yang hanya Allah sahaja yang 
mengetahuinya. 1 

Hubungan seperti ini selain memberi kekuatan, 
kesinambungan dan kebebasan kepada manusia ia 
juga memberikan keni'matan hidup kepada mereka 
dengan segala keindahan alam dan dengan 
anekaragam makhluk, di mana roh-roh makhluk ini 
menjalin hubungan saling mesra dengan rohnya, 
sehingga hidup ini dirasakan seolah-olah satu 
perkelahan melihat temasya-temasya Ilahi yang 
dipamerkan kepada manusia di setiap tempat dan di 
setiap waktu. Hubungan ini merupakan suatu 
kebahagiaan yang tinggi dan kegembiraan yang 
melimpah, di samping merupakan suatu kemesraan 
terhadap hidup dan terhadap alam buana sama 
seperti kemesraan kekasih terhadap kekasih. Ini 
adalah suatu keuntungan yang tidak dapat 

dibandingkan dengan keuntungan-keuntungan yang 
lain, dan kehilangannya merupakan suatu kerugian 
yang tidak dapat dibandingkan dengan kerugian- 
kerugian yang lain. 

Asas-asas Keimanan 

Kemudian asas-asas keimanan itu sendiri 

merupakan asas-asas kemanusiaan yang luhur. 
Menyembah Allah Yang Tunggal membebaskan 
manusia dari perhambaan kepada yang lain dari Allah 
dan menegakkan dalam jiwanya kesedaran berdiri 
sama tinggi, duduk sama rendah dengan sesama 
manusia. Kerana itu ia tidak menghinakan dirinya 
kepada seseorang yang lain dan tidak tunduk 
melainkan kepada Allah Yang Maha Kuasa. Dari 
sinilah lahirnya kebebasan hakiki bagi manusia, iaitu 
kebebasan yang terbit dari hati nurani dan dari 
kefahaman terhadap hakikat yang berlaku di alam 
iaitu tiada kekuasaan melainkan kekuasaan Allah 
Yang Tunggal dan tiada Tuhan yang disembah 
melainkan Allah Yang Tunggal. Pembebasan diri ini 
adalah terbit dengan sendirinya dari kefahaman ini, 
kerana ia merupakan satu-satunya kesimpulan yang 
Iogik. 

Ciri Rabbaniyah (yang menjadi teras keimanan) 
itulah yang menentukan arah dari mana manusia 
harus menerima kefahaman-kefahamannya, nilai- 
nilainya, ukuran-ukurannya, pertimbangan- 
pertimbangannya, syari'at-syari'atnya, undang- 
undangnya dan segala peraturan yang 
mengikatkannya dengan Allah atau dengan alam atau 
dengan manusia. Dengan itu kehidupan manusia 
terhindar dari kongkongan hawa nafsu dan 
kepentingan, dan tempat kedua-duanya digantikan 
dengan syari'at dan keadilan. Ciri Rabbaniyah itu juga 
yang meningkatkan rasa bangga seseorang Mu'min 
terhadap nilai agamanya dan memandang rendah 
kepada kefahaman-kefahaman jahiliyah, nilai-nilainya 
dan pertimbangan-pertimbangannya, juga 
memandang rendah kepada nilai-nilai yang diambil 
dari perhubungan-perhubungan kebumian walaupun 
dia sebatang karah, kerana ia menghadapi nilai-nilai 
itu dengan kefahaman-kefahaman dan nilai-nilai yang 
diambil secara langsung dari Aliah yang' sudah tentu 
lebih unggul, lebih kuat dan lebih utama diikuti dan 
dihormati. 2 

Hubungan yang jelas di antara Kha!iq dan makhluk, 
dan perbezaan yang nyata di antara martabat 
Uluhiyah dan martabat Ubudiyah dapat 
menghubungkan manusia yang fana dengan Aliah 
Yang Kekal itu dengan hubungan yang lurus tanpa 
kerumitan dan tanpa memerlukan perantaraan. 
Hubungan yang jelas itu juga memberi nur di dalam 
hati, memberi ketenteraman kepada roh dan memberi 
kemesraan dan kepercayaan kepada jiwa, di samping 
menyingkirkan keraguan, ketakutan, kecemasan dan 


kegelisahan serta menghapuskan perasaan takbur dan 
sombong terhadap sesama makhluk dengan 
dakwaan-dakwaan yang palsu. 

Juga sikap yang jujur mematuhi cara hidup yang 
dikehendaki Allah. Kerana itu sesuatu perbuatan yang 
baik bukanlah lahir secara kebetulan, dan bukanlah 
hasil dari keinginan yang tiba-tiba, dan bukanlah 
sesuatu yang dilakukan sekali sekala sahaja, malah 
sesuatu perbuatan yang baik itu adalah lahir dari 
motif-motif tertentu dan menuju kepada matlamat 
yang tertentu di mana semua individu yang berjuang 
kerana Allah bekerjasama memper-tahankannya. 
Dengan itu terbentuklah kelompok Muslimin yang 
mempunyai satu matlamat dan satu panji-panji itu, 
dan mereka akan bekerjasama dan berpadu 
sebagaimana yang dilakukan oleh generasi-generasi 
Islam yang silih berganti yang berpegang kukuh 
dengan agama ini. 

Anggapan bahawa manusia itu mulia di sisi Allah 
meninggikan pandangan manusia terhadap dirinya 
sendiri, menimbulkan dalam hati nuraninya perasaan 
segan dan malu untuk menjatuhkan dirinya dari 
martabat luhur yang diangkatkan Aliah itu. 
Tanggapan manusia itu mulia di sisi Allah merupakan 
satu tanggapan yang paling tinggi terhadap dirinya. 
Setiap aliran dan setiap kefahaman yang 
merendahkan darjat manusia pada pandangannya 
sendiri atau memulangkan asalnya kepada asal-usul 
yang hina yang memutuskan hubungannya dengan 
alam al-Mala'uI-A'Ia merupakan suatu persepsi atau 
aliran kefahaman yang menyeru manusia kepada 
menjatuh dan merendahkan diri sendiri, walaupun ini 
tidak dinyatakannya secara terus terang. 

Dari sinilah saranan-saranan dari aliran-aliran 
Darwinisme, Freudisme dan Marxisme mengenai 
manusia merupakan saranan-saranan yang paling keji 
yang menimpa fitrah manusia dan kepimpinan 
manusia. Pendapat-pendapat itu menyarankan 
kepada manusia bahawa setiap kerendahan, kehinaan 
dan kekotoran (pada budi pekerti mereka) adalah 
perkara biasa yang memang diduga dan dijangka, 
tiada suatu yang menganehkan dan tiada suatu yang 
patut dimalukan. Saranan ini adalah suatu jenayah 
terhadap manusia yang patut dicela dan dikecamkan. 3 

Kebersihan perasaan-perasaan adalah hasil secara 
langsung dari kesedaran manusia terhadap kemuliaan 
dirinya di sisi Allah, dan dari kesedarannya terhadap 
pengawasan Aliah ke atas dhamir dan hati manusia. 
Seseorang yang normal yang tidak dirosakkan oleh 
saranan-saranan Freud, Kari Marx dan sebagainya 
akan merasa malu andainya ada orang yang 
mengetahui keburukan-keburukan hati dan 
perasaannya. Seseorang Mu'min yang merasa dirinya 


Lihat tafsir Surah 'Abasa. 


Lihat buku SjjU.1 cv. jt-jYl oleh Muhammad Qutb. 

sedang dilihat Allah akan menggelentar, kerana itu 
lebih wajar baginya membersihkan dirinya. 

Deria atau kesedaran akhlak merupakan hasii yang 
tabi'i dan pasti dari keimanan kepada Allah, Yang 
Maha Adil, Maha Penyayang, Maha Pengampun, 
Maha Pemurah, Maha Pengasih dan Maha Sabar, iaitu 
Tuhan yang bencikan kejahatan dan cintakan 
kebaikan dan Tuhan Yang Mengetahui jelingan mata 
yang tidak jujur dan rahsia-rahsia yang tersimpan di 
dalam dada. 

Di sana terdapat tanggungjawab sebagai hasil dari 
kebebasan kemahuan dan pengawasan Allah yang 
ketat. Tanggungjawab itu menimbulkan kesedaran, 
rasa sensitif, sikap yang bijaksana dan hati-hati, ia 
bukan sahaja merupakan tanggungjawab 
perseorangan, malah ia juga merupakan 
tanggungjawab secara kelompok, tanggungjawab 
terhadap kebaikan itu sendiri, tanggungjawab 
terhadap manusia seluruhnya di hadapan Allah. 
Apabila seseorang Mu'min itu bertindak, ia akan 
merasa seluruh tanggungjawab itu, ia akan menilai 
hasil setiap langkahnya sebelum ia menghayunkan 
kakinya. Ia sedar bahawa dia adalah makhluk yang 
mempunyai nilai di alam ini dan mempunyai 
tanggungjawab dalam sistem alam ini. 

Saranan-saranan Keimanan 

Di antara saranan keimanan lagi ialah menjauhi 
sikap tamak haioba terhadap keni'matan-keni'matan 
hidup dunia yang fana dan memilih balasan-balasan 
yang tersedia di sisi Allah yang lebih baik dan kekal. 
Firman Allah 'Azzawajalia: 



"Dan untuk mendapatkan ni'mat yang sedemikian, maka 
hendaklah mereka berlumba-lumba (membuat amalan yang 
soieh)." 

(Surah al-Mutaffifi.n: 26) 

Perlumbaan untuk merebut balasan-balasan yang 
disediakan Allah boleh meninggi dan membersihkan 
jiwa seseorang, dan ini, dibantu pula oleh wujudnya 
ruang pergerakan yang luas, yang dini'mati oleh 
seorang Mu'min, iaitu pergerakan di antara dunia dan 
Akhirat, di antara bumi dan alam al-Mala'ul-A'la, dan 
semuanya ini boleh mententeramkan kegelisahannya 
untuk mendapat hasil yang segera. Justeru itu ia 
mengerjakan kebaikan, kerana perbuatan itu baik dan 
kerana Allah sukakan kebaikan, dan dia tidak merasa 
apa-apa andainya perbuatan yang baik, itu tidak 
menghasilkan kebaikan di hadapan matanya dan 
dalam umur hidupnya yang terbatas, sebab Allah 
yang kerana-Nya ia mengerjakan kebaikan itu tidak 
mati dan tidak pula lupakan sedikit pun perbuatannya 
yang baik itu. Bumi bukannya negeri balasan, dan 
hidup di dunia bukannya stesyen pengembaraan. Dari 
sumber inilah seseorang Mu'min itu mengambil 
bekalan daya qudrat untuk terus mengerjakan 
kebaikan. Dan inilah sumber yang menjadikan amalan 
mengerjakan kebaikan itu suatu cara hidup yang 


bersambung-sambung, bukannya hasil dari keinginan 
yang timbul mendadak dan bukan pula suatu hasil 
yang tunggal yang tidak bersambung. Inilah sumber 
yang membekalkan tenaga raksasa kepada seseorang 
Mu'min untuk menentang kejahatan, sama ada 
berupa pemerintahan yang zalim atau berupa tekanan 
dari pandangan-pandangan jahiliyah atau berupa 
tekanan keinginan-keinginan hawa nafsunya sendiri 
terhadap kemahuannya. 

Tekanan ini adalah terbit dari perasaan dan 
kesedaran seseorang bahawa umurnya begitu pendek 
untuk menghabiskan keni'matan-keni'matan 
hidupnya dan mencapaikan cita-citanya, juga 
kesedarannya terhadap kelemahannya untuk melihat 
hasil kebaikan yang jauh, dan untuk melihat 
kemenangan kebenaran di atas kebatilan. Di sinilah 
keimanan bekerja mengubati perasaan-perasaan itu 
dengan pengubatan asasi yang sempurna. 

Keimanan Punca Segala Kegiatan Hidup Yang Baik 

Iman itulah punca hidup yang agung. Dari punca 
inilah lahirnya segala cabang kebaikan, dan dengan 
punca inilah bergantungnya segala hasil kebaikan. 
Tanpa iman, cabang kebaikan merupakan satu 
cabang yang terputus dari pokoknya, yang akan terus 
layu dan kering. Dan tanpa iman, hasil kebaikan itu 
merupakan satu hasil dari syaitan yang tidak lanjut 
dan kekal, 

Iman itulah paksi yang menarik ke arahnya semua 
tali-tali hidup yang luhur. Tanpa iman, tali-tali itu akan 
terlepas, terurai dan bersimpang-siur bersama hawa 
nafsu. 

Iman itu satu sistem yang mengumpul berbagai- 
bagai kegiatan dan amalan-amalan dan 
mengembalikannya kepada satu sistem, di mana 
kegiatan-kegiatan itu menjadi selaras, saling bantu 
membantu dan menuju ke satu jalan dan bergerak 
dengan satu harakat yang mempunyai satu motif dan 
satu matlamat yang tertentu. 

Amalan Yang Tidak Berlandaskan Keimanan Adalah 
Disia-siakan Allah 


Kerana itulah Al-Qur'an mensia-siakan nilai segala 
amalan yang tidak berasal dari punca iman dan tidak 
terikat kepada paksi iman. Pandangan Islam dalam 
perkara ini amat jelas. Firman Allah 'Azzawajalia di 
dalam Surah Ibrahim: 



^ ^ ^ ^ y 9 ‘a»*""' 9 ^ 



" Bandingan amalan orang-orang yang kafir terhadap tuhan 
mereka sama seperti abu yang ditiup angin pada hari ribut 
yang kencang. Mereka tidak dapat mengambil faedah 
sesuatu apa dari amalan-amalan yang mereka 
usahakannya."(18) 


(Surah Ibrahim) 

Firman-Nya lagi di dalam Surah an-Nur: 

ajLaj dM 

q\±2^\ 


"Dan orang-orang yang kafir, amalan-amalan mereka adalah 
sama seperti fatamorgana di padang datar, di mana si 
dahaga menyangkakannya air, tetapi apabila ia datang ke 
tempat itu, ia tidak dapati airsedikitpun."(39) 


(Surah an-Nur) 


Ini adalah nas-nas yang jelas yang menunjukkan 
seluruh amalan itu adalah sia-sia dan tidak berharga 
selama ia tidak bersandar kepada iman, kerana iman 
itulah yang membuat amalan itu mempunyai motif 
yang bersambung dengan Aliah dan mempunyai 
matlamat yang sesuai dengan matiamat 
kewujudannya di alam ini. inilah pandangan 'aqidah 
Islam yang logikal yang mengembalikan segala 
sesuatu kepada Allah. Sesiapa yang putus hubungan 
dengan Allah bererti ia terputus dan hilang hakikat 
maknanya. 4 ■ 


Iman adalah bukti kesihatan fitrah manusia dan 
kesempurnaan kejadiannya, juga bukti 
keseimbangannya dengan fitrah alam seluruhnya dan 
bukti adanya hubungan timbal balik di antara 
manusia dengan alam sekelilingnya. Oleh kerana ia 
hidup di alam ini dengan entitinya yang sihat, maka 
sudah tentu akan terjalin hubungan timbal balik di 
antaranya dengan alam buana di sekeliling, dan 
hubungan ini pada akhirnya pasti membawa manusia 
kepada iman, kerana alam itu sendiri mengandungi 
dalil-dalil dan saranan-saranan yang menunjukkan 
bahawa kekuasaan Allah yang mutlak itulah yang 
menciptakan alam ini dengan peraturan yang rapi. 
Sebaliknya apabila hubungan timbal balik itu tidak 
wujud abu rosak, maka itulah bukti adanya kerosakan 
sistem penerimaan pada entiti manusia, dan itulah 
tanda kerosakan yang akan membawa kepada 
kerugian, kerana kerosakan ini menyebabkan amalan- 
amalannya tidak sah walaupun pada zahirnya nampak 
baik. 


Alam orang yang beriman itu begitu luas, syumul, 
tinggi, indah dan bahagia sehingga alam-alam orang- 
orang yang bukan Mu'min kelihatan begitu kecil, 
kerdil, rendah, buruk, celaka dan rugi serugi-ruginya. 


4 Dalam pentafsiran al-ustaz as-Syaikh Muhammad 'Abduh 
mengenai ayat (7-8) Surah al-Zaizalah: “ Oleh itu barang 
siapa yang berbuat amalan kebajikan seberat zarrah nescaya 
ia akan melihat pahalanya dan barangsiapa yang berbuat 
kejahatan seberat zarrah nescaya ia akan melihat balasannya." 
Beliau berkata: "Apa yang dinukilkan oleh setengah-setengah 
ulama' tentang ijma' bahawa amalan yang baik yang 
dilakukan oleh orang-orang kafir itu tidak berguna kepadanya 
pada Hari Akhirat dan tidak diringankan 'azab dosa 
kejahatannya adalah tidak berasas, kini kita lihat sendiri 
bahawa masalah ini bukanlah datang dari pendapat ijma', 
malah datang dari nas-nas Al-Qurian yang jelas itu sendiri. " 


Amalan yang soleh itu merupakan buah yang tabi'i 
dari iman, juga merupakan gerakan automatis yang 
bermula pada sa'at bertapaknya hakikat iman di 
dalam hati manusia. Kerana itu iman merupakan satu 
hakikat positif yang dinamis. Sebaik sahaja ia bertapak 
dalam hati manusia ia terus bergerak menonjolkan 
zatnya keluar dalam bentuk amalan yang soleh. Inilah 
iman di dalam Islam, la tidak mungkin tinggal beku 
tanpa bergerak, tidak mungkin tinggal tersembunyi 
tanpa menjelma dalam satu bentuk harakat yang 
hidup di luar tubuh seorang Mu'min. Andainya iman 
itu tidak bergerak secara tabi'i seperti ini, maka ia 
adalah suatu iman yang palsu atau suatu iman yang 
mati, ia sama dengan bunga yang tidak berbau, 
sedangkan bau itu harus tercetus dari bunga itu 
secara tabi'i, jika tidak, maka bau itu tidak wujud. 

Di sinilah letaknya nilai iman, iaitu iman adalah 
gerakan, tindakan, amalan, pembinaan dan 
pembangunan yang bertawajjuh kepada Aliah. Iman 
bukannya gerakan introversif atau menarik diri, 
bukannya bersifat negatif, bukannya penyorokan diri 
dalam isi dada dan bukannya semata-mata niat-niat 
baik yang tidak menjelma dalam gerakan dan 
tindakan. Inilah sifat utama islam dan sifat inilah yang 
menjadikan Islam suatu kekuatan pembangunan yang 
amat besar dalam kehidupan. 

Ini memang dapat dimengertikan, kemana iman itu 
ialah pembabitan diri dalam sistem hidup Rabbani, 
iaitu cara hidup yang sentiasa bergerak dan bertindak 
di alam ini, iaitu gerakan yang lahir dari satu 
perencanaan dan menuju ke arah satu tujuan. 
Kepimpinan ialah kepimpinan yang memimpin 
manusia ke arah merealisasikan program harakat yang 
menjadi tabi'at alam buana iaitu melakukan gerakan- 
gerakan dan tindakan-tindakan yang bersih, membina 
dan membangun sesuai dengan sistem hidup yang 
terbit dari Allah. 


Keperluan Tugas Saling Berpesan Meneruskan 
Perjuangan Menegakkan Kebenaran 

Amalan saling berpesan supaya menjunjung agama 
yang benar dan saling berpesan supaya bersikap sabar 
melahirkan gambaran umat Muslimin atau kelompok 
Muslimin yang mempunyai identiti yang istimewa, 
perikatan yang istimewa dan arah tujuan perjuangan 
yang sama, iaitu kelompok yang sentiasa sedar 
terhadap hakikat entitinya dan terhadap 
kewajipannya, di samping mengetahui hakikat iman 
dan amalan soleh yang termasuk di bawahnya tugas 
memimpin umat manusia ke jalan iman dan amalan 
soleh. Kerana itu, untuk melaksanakan tugas atau 
amanah agung ini mereka perlu saling berpesan dan 
nasihat menasihati terhadap satu sama lain. 

Dari kata-kata saling berpesan itu nampaklah satu 
gambaran - umat atau kelompok Muslimin yang 

bersatupadu, satu umat yang terpilih, yang sedar dan 
yang tegak di bumi di atas lunas-lunas kebenaran, 
keadilan dan kebaikan. Itulah gambaran umat 
Muslimin yang dikehendaki oleh Islam. Islam mahukan 
mereka menjadi satu umat yang terpilih, kuat, sedar, 
siap-siaga mengawasi kebenaran dan kebaikan dan 
sentiasa saling berpesan sesama mereka supaya 
menjunjung kebenaran dan bersabar dalam 
perjuangan dan hidup saling mesra, bekerjasama 
dengan semangat ukhuwah Islamiyah sebagaimana 
yang disarankan oleh kata-kata saling berpesan di 
dalam Al-Qur'an. 

Amalan saling berpesan menjunjung kebenaran 
merupakan satu keperluan dalam perjuangan, kerana 
usaha-usaha menegakkan kebenaran itu amat sukar 
dan batu-batu penghalangnya beraneka ragam dalam 
bentuk hawa nafsu, logik kepentingan, persepsi- 
persepsi masyarakat, kemaharajalelaan dan kezaliman 
pemerintah. Dengan amalan saling berpesan dapatlah 
diberi peringatan, pemberangsangan dan penyedaran 
terhadap persamaan matlamat, terhadap semangat 
persaudaraan untuk memikul tugas dan amanah. 
Itulah pengembelingan seluruh arah tujuan 
perjuangan individu agar saling dan bertindak dengan 
kesedaran selaku seorang pengawal kebenaran yang 
merasa bahawa di sampingnya ada orang-orang lain 
yang sentiasa berpesan, memberangsang dan turut 
berjuang bersamanya, juga sentiasa berdiri di 
sampingnya, menyayanginya dan tidak 
menghampakannya. Agama Islam yang benar ini 
tidak dapat ditegakkan melainkan dengan 
pengawasan dan kawalan kelompok Muslimin yang 
saling membantu, saling berpesan dan bersatupadu. 

Tugas Bersabar Dalam Perjuangan Da'wah 

Amalan saling berpesan supaya bersikap sabar juga 
merupakan satu keperluan dalam perjuangan, kerana 
usaha-usaha menegakkan iman dan amal soleh, dan 
usaha-usaha menjaga kebenaran dan keadilan 
merupakan tugas-tugas yang amat sukar yang 
dihadapi oleh kelompok dan orang perseorangan, dan 
inilah yang memerlukan kesabaran, iaitu sabar 
melawan tentangan hawa nafsu sendiri, sabar 
melawan tentangan-tentangan orang lain, sabar 
menghadapi gangguan dan kesulitan, sabar 
menentang keangkuhan, kebatilan dan kejahatan, 
sabar mengharungi jalan perjuangan yang panjang, 
sabar menempuh peringkat-peringkat perjuangan 
yang lambat, sabar kerana hilangnya batu-batu tanda 
di jalan perjuangan dan sabar kerana kejauhan 
matlamat. 

Amalan saling berpesan supaya bersabar itu 
menambahkan daya kebolehan, kerana ia dapat 
menimbulkan perasaan kesatuan matlamat dan 
tujuan dan kerjasama di antara semua pihak, di 
samping membekalkan perasaan kasih mesra 
terhadap satu sama lain, keazaman dalam tekad 
perjuangan yang kukuh dan sebagainya dari konsep- 
konsep hidup berkelompok kerana di dalam suasana 
kelompoklah hakikat Islam itu hidup dan menonjol 
dan jika tidak, maka itulah kerugian dan kehilangan. 


Umat Manusia Dilanda Kerugian Di Merata 
PelusukBumi 

Pada hari ini apabila kita melihat dari kacamata 
undang-undang perlembagaan yang digariskan oleh 
Ai-Qur'an untuk panduan hidup kelompok orang- 
orang Mu'min yang terselamat dari kerugian itu, kita 
merasa begitu cemas melihat umat manusia di merata 
pelusuk bumi - tanpa kecuali - sedang dilingkungi 
kerugian. Kita merasa begitu cemas melihat 
kesesiaan-kesesiaan dan kepercumaan hidup mereka 
di dunia sebelum Akhirat, dan melihat mereka 
berpaling dari agama yang baik yang telah 
dikurniakan Allah kepada mereka, juga melihat tidak 
adanya pemerintah yang terpilih, beriman dan tegak 
di atas agama yang benar di muka bumi ini. Orang- 
orang Islam, atau lebih halus orang-orang yang 
mendakwa beragama Islam, merupakan orang-orang 
yang paling jauh dari agama ini di dunia sekarang dan 
paling kuat berpaling dari sistem hidup Ilahi yang 
telah dipilih Allah untuk mereka, dan dari undang- 
undang yang disyari'atkan Allah kepada mereka dan 
dari satu-satunya jalan yang digariskan Allah untuk 
menyelamatkan mereka dari kerugian dan kesesiaan. 
Negeri Arab, yang dahulunya menjadi tempat lahirnya 
agama yang baik itu, telah meninggalkan panji- 
panjinya yang telah dikibarkan Allah untuk mereka, 
mereka telah meninggalkan panji-panji iman untuk 
bergantung dengan panji-panji kebangsaan yang 
tidak pernah mereka capai kebaikan di bawah 
kibarannya, di sepanjang sejarahnya, dan nama 
mereka tidak pernah disebut di bawah kibarannya 
baik di bumi mahupun di langit, sehingga datangnya 
agama Islam mengibarkan panji-panji Allah Yang 
Tunggal yang tiada sekutu bagi-Nya. Dan di bawah 
kibaran panji-panji inilah umat Arab mencapai 
kemenangan, menjadi kuat dan berjaya bagi pertama 
kalinya di dalam sejarah mereka dan sejarah umat 
manusia seluruhnya. 

Sifat-sifat Para Pemimpin Islam 

Ujar al-Ustaz Abul-Hasan an-Nadawi dalam bukunya 
yang bermutu: o** 1 *" 1 ' iiu ( Apakah 

ruginya dunia dengan sebab kejatuhan umat 
Muslimin?) yang memperkatakan tentang kepimpinan 
Islam yang terpilih dan unik ini di bawah jodol, 
"Zaman Kepimpinan Islam'' dan "Pemimpin- 
pemimpin Islam Dan Sifat-sifat Mereka: 1 ' 

"Umat Muslimin muncul memimpin dunia. 
Mereka memecat umat-umat palsu dari 
kepimpinan umat manusia dengan penuh 
kesungguhan, bijaksana dan adil. Mereka 
mempunyai sifat-sifat yang cukup yang 
melayakkan mereka untuk memimpin umat-umat 
manusia dan menjamin kebahagiaan dan kejayaan 
umat yang berada di bawah naungan dan 
pimpinan mereka. 

"Pertama: Para pemimpin Islam mempunyai 
Kitab Suci dan syari'at yang diturunkan Allah. 
Mereka tidak membuat undang-undang sendiri, 
kerana penggubalan undang-undang sendiri itu 
merupakan punca kejahilan, kesalahan dan 

kezaliman. Mereka tidak bertindak Iintang-pukang 
dalam segala perilaku dan tindak-tanduk politik 
mereka dan dalam cara-cara mereka berinteraksi 
dengan manusia. 

"Allah telah mengurniakan nur kepada mereka, 
yang membolehkan mereka berjalan dengan betul 
di kalangan umat manusia. Dan Allah telah 
mengurniakan syari'at kepada mereka yang 
membolehkan mereka mengadili manusia. 


Firman Allah: 

JA) cJCs. (j 

z 

"Apakah seorang yang mati yang kemudian Kami 
menghidupkannya dan mengurniakan nur yang dia dapat 
berjalan dengannya di kalangan manusia itu sama dengan 
seorang yang berada dalam gelap-gelita dan tidak dapat 
keluar darinya." 

(Surah al-An'am: 122) 




f\x^ r iu 


^ 1 -Ali 

3 \yS\j 


" Wahai orang-orang yang beriman! Hendaklah kamu jadi 
orang-orang yang menegakkan kebenaran kerana Allah, dan 
janganlah rasa benci terhadap sesuatu kaum itu mendorong 
kamu berlaku tidak adil, malah hendaklah kamu berlaku adil 
kerana keadilan itu lebih dekat kepada taqwa dan 
bertaqwalah kepada Allah Yang Maha Mengetahui segala 
apa yang dilakukan kamu. " m 

(Surah al-Ma'idah: 8) 

"Kedua: Para pemimpin Islam tidak memegang 
teraju pemerintahan dan kepimpinan- tanpa 
mendapat didikan akhlak dan tanpa menjalani 
pembersihan jiwa iaitu berlainan dengan 
kebanyakan umat, individu-individu dan pegawai- 
pegawai pemerintah dahulu dan sekarang, malah 
mereka tinggal sekian lama di bawah didikan dan 
kepimpinan Nabi Muhammad s.a.w. yang 
membersihkan jiwa mereka, mengajar adab sopan 
kepada mereka dan melatihkan mereka dengan 
sifat-sifat zahid, wara', bersih hati, amanah, 
mementingkan kebajikan orang lain, takut kepada 
Allah dan tidak bercita-cita dan untuk menjadi 
ketua. Dalam hubungan ini Rasulullah s.a.w. telah 
bersabda: 

Ia^I jl t aJL>i l*u>-l IJa V 4iilj lij 


"Sesungguhnya kami, demi Allah, tidak melantikkan ke 
jawatan ini (jawatan ketua) seseorang yang memohonnya 
atau seseorang yang sangat meminatinya. " 5 

Telinga mereka sentiasa terdengar-dengar 
firman Allah 'Azzawajalla: 

^ <4 

"Negeri Akhirat itu Kami peruntukkannya kepada orang- 
orang yang tidak ingin berlagak angkuh di bumi dan 
melakukan kerosakan. Dan balasan yang baik itu ialah untuk 
orang-orang yang bertaqwa. " 

(Surah al-Qasas: 83) 
Sifat Pegawai Pentadbir Di Dalam Islam 

"Kerana itu mereka tidak berlumba-lumba 
untuk merebut jawatan-jawatan, apatah lagi 
untuk mencalonkan diri mereka ke jawatan- 
jawatan ketua, atau menonjolkan kebaikan diri 
mereka, atau berkempen untuk menaikkan diri 
mereka atau membelanjakan harta untuk 
mendapatkan jawatan-jawatan. Dan apabila 
mereka dilantik ke jawatan pegawai pemerintah, 
maka mereka tidak menganggapkan jawatan itu 
sebagai suatu hasil keuntungan atau perolehan 
atau bayaran kepada pengorbanan usaha tenaga 
dan harta yang dilakukan mereka, malah mereka 
anggapkannya sebagai suatu amanah yang 
diletakkan di atas bahu mereka dan sebagai suatu 
ujian dari Allah. Mereka sedar bahawa mereka, 
akan dibawa di hadapan Allah dan 
bertanggungjawab kepada-Nya dalam semua 
urusan pentadbiran baik yang kecil mahupun yang 
besar. Mereka sentiasa teringat kepada firman 
Allah 'Azzawajalla: 

"Sesungguhnya Allah menyuruh kamu menunaikan amanah- 
amanah itu kepada orang-orang yang berhak menerimanya 
dan apabila kamu mengadili di antara manusia, maka 
hendaklah kamu hukumkan mereka dengan keadilan." 

(Surah an-Nisa': 58) 

Dan firman-Nya: 

'^&a «j & 

"Dialah (Allah) yang telah melantikkan kamu menjadi 
pemerintah-pemerintah di bumi dan mengangkatkan 
sebahagian dari kamu ke darjat-darjat yang mengatasi 




416 


£0 SURAH AL-'ASR C« 


JUZU' KE-30 


sebahagian yang lain untuk menguji kamu terhadap ni'mat- 
ni'matyang telah dikurniakan kepada kamu." 

(Surah al-An'am: 165) 

"Ketiga: Para pemimpin Islam bukannya 

berkhidmat untuk kepentingan perkauman, 
mereka bukannya wakil-wakil suatu bangsa atau 
suatu negeri yang berjuang untuk kemakmuran 
dan kepentingan bangsa dan negeri itu sahaja 
atau percaya bahawa bangsa dan negeri mereka 
sahaja yang mempunyai kelebihan yang mengatasi 
segala bangsa dan negeri lain dan bahawa mereka 
sahaja yang dijadikan untuk memerintah dan 
bangsa-bangsa yang lain adalah dijadikan untuk 
diperintah mereka. Mereka tidak dilahirkan untuk 
membangun Empayar Arab yang mewah makmur, 
di mana mereka berlagak angkuh dan sombong di 
bawah naungannya dan mengeluarkan manusia 
dari penjajahan Rom dan Parsi kepada 
pemerintahan Arab atau pemerintahan mereka 
sendiri, malah mereka dilahirkan untuk 
mengeluarkan manusia dari menyembah sesama 
manusia kepada menyembah Allah Yang Tunggal 
seperti yang diucapkan oleh Rab'i ibn 'Amir di 
majlis Yazdajarad: "Allah telah mengutuskan kami 
untuk mengeluarkan manusia dari menyembah 
sesama manusia kepada menyembah Aliah Yang 
Tunggal, dan dari kesempitan dunia kepada 
keluasan Akhirat, dan dari kezaliman agama- 
agama kepada keadilan Islam. 6 

"Semua bangsa dan semua manusia di sisi para 
pemimpin islam adalah sama sahaja iaitu 
semuanya dari keturunan Adam dan Adam berasal 
dan tanah. Tiada kelebihan bagi bangsa Arab ke 
atas bangsa bukan Arab dan tiada kelebihan bagi 
bangsa bukan Arab ke atas bangsa Arab 
melainkan dengan taqwa. Firman Allah 
'Azzawajalla: 



"Wahai manusia! Sesungguhnya Kami telah ciptakan kamu 
lelaki dan perempuan dan Kami jadikan kamu berbagai- 
bagai bangsa dan suku supaya kamu berkenal-kenalan satu 
sama lain. Sesungguhnya orang yang paling mulia di sisi 
Allah ialah orang yang bertaqwa." 

(Surah al-Hujurat: 13) 

Umar ibn al-Khattab pernah berkata kepada 'Amr 
ibn al-'As Gabenor Mesir apabila anaknya telah 
memukul seorang Mesir dan berbangga-bangga 
dengan keturunannya sambil berkata: 'Nah ambil 
ini dari seorang anak bangsawan.' Lalu 'Umar 
mengenakan hukuman pukul balas dan berkata: 

'Bila lagi awak memperhambakan manusia, 
sedangkan mereka dilahirkan ibu mereka dengan 
keadaan merdeka?' 


6 Lihat kitab Ibn Kathir, ^UJl . 


"Mereka tidak bakhil menyebarkan pengajaran 
agama, ilmu pengetahuan dan pendidikan yang 
diketahui mereka kepada siapa sahaja. Mereka 
tidak memandang keturunan, warna kulit dan 
negeri apabila mereka menghukum, memerintah 
dan menilaikan kelebihan, malah mereka laksana 
awan yang memayung seluruh negeri dan 
manusia atau laksana hujan yang mencurah di 
atas bumi lembut dan keras dan dapat 
dimanfa'atkan oleh semua negeri dan manusia 
mengikut kadar penerimaan dan kesediaan 
masing-masing. 

"Di bawah naungan dan pemerintahan mereka, 
semua bangsa walaupun yang pernah ditindas 
sebelumnya dapat menerima habuan masing- 
masing ■ dalam bidang pengajaran agama, ilmu 
pengetahuan, pendidikan dan kerajaan dan turut 
bekerjasama dengan bangsa Arab dalam usaha 
membina sebuah dunia baru, malah ramai dari 
tokoh-tokoh mereka mengatasi orang-orang 
keturunan Arab dalam setengah-setengah bidang 
ilmu pengetahuan. Di antara mereka terdapat 
imam-imam, pakar-pakar Fekah dan Hadith yang 
merupakan mahkota-mahkota di atas kepala umat 
Arab dan umat Muslimin seluruhnya. 

"Keempat: Manusia itu tersusun dari jisim dan 
roh. la mempunyai hati, minda, sentimen- 
sentimen dan anggota-anggota. Oleh itu, manusia 
tidak akan berbahagia, berjaya dan mencapai 
kemajuan yang seimbang melainkan seluruh 
(kekuatan ini) subur dan berkembang dengan 
seimbang dan layak dengannya serta mendapat 
makanan yang baik. Tamadun yang baik tidak 
akan wujud kecuali manusia terdidik dalam alam 
sekitar keagamaan, didikan akhlak, didikan minda 
dan raga yang memungkinkan mereka dengan 
mudah untuk mencapai kesempurnaan insaniyah. 
Jalan ini, menurut pengalaman, tidak mungkin 
berlaku melainkan apabila teraju kepimpinan dan 
pentadbiran tamadun itu berada di tangan orang- 
orang yang beriman kepada roh dan benda, yang 
dapat menunjukkan contoh-contoh yang baik 
dalam kehidupan keagamaan dan akhlak serta 
mempunyai akal yang sejahtera dan bijaksana dan 
mempunyai ilmu pengetahuan yang benar dan 
berguna." 

Pada akhirnya beliau berkata ketika 
memperkatakan jodol: "Peranan Pemerintahan 
khalifah-khalifah ar-Rasyidin selaku contoh-contoh 
mithali tamadun yang soleh." 

Contoh-contoh Tamadun Yang Soleh Dari 
Pemerintahan Khalifah-khalifah Ar-Rasyidin 

"Demikianlah apa yang telah berlaku, kita tidak 
dapati mana-mana peranan dalam sejarah yang 
lebih sempurna, lebih indah dan lebih cemerlang 
dari peranan yang dimainkan dalam pemerintahan 
khalifah-khalifah ar-Rasyidin, di mana kekuatan 
roh, akhlak, agama, ilmu pengetahuan dan segala 
peralatan material bekerjasama dengan sepadu 
dalam membentuk manusia yang sempurna dan 

melahirkan tamadun yang soleh kerajaan 

mereka merupakan kerajaan yang terbesar di 


JUZU' KE-30 


80 SURAH AL-'ASR C& 


417 


dunia, dan merupakan satu kuasa politik yang 
teragung di zamannya. Dalam pemerintahan 
mereka, muncul contoh-contoh akhlak yang tinggi 
dalam kehidupan rakyat dan sistem pemerintahan, 
juga dalam kegiatan perniagaan dan perusahaan. 
Kemajuan akhlak dan rohaniyah adalah sejajar 
dengan keluasan wilayah yang ditakluk mereka 
dan dengan tamadun yang dibangunkan mereka. 
Perlakuan jenayah amat kurang jika dibandingkan 
dengan keluasan negara dan bilangan 
penduduknya. Hubungan di antara individu 
dengan individu dan individu dengan masyarakat 
terus bertambah baik. Itulah peranan yang 
sempurna yang tidak diimpikan manusia lebih 
maju dari itu dan tidak pernah diandaikan oleh 
tukang-tukang sihir lebih cemerlang dari itu." 


Itulah beberapa ciri zaman kebahagiaan yang 
dialami manusia di bawah naungan perlembagaan 
Islam yang ditegakkan asas-asasnya dalam Surah al- 
Asr dan di bawah panji-panji iman yang dibawa oleh 
angkatan iman dan amalan soleh yang saling 
berpesan menjunjung agama yang benar dan bersikap 
sabar. 

Antara Panji-panji Islam Dan Panji-panji Syaitan 

Alangkah jauh bandingannya dengan kesesiaan 
yang dialami manusia kini di merata tempat dan 
dengan kerugian yang menimpa mereka dalam 
pertarungan kebaikan dan kejahatan! Dan alangkah 
jauh bezanya kegelapan dan kesesatan dengan 
kebajikan yang besar yang telah dibawa oleh umat 
Arab pada masa mereka membawa panji-panji Islam 
dan memegang kepimpinan umat manusia. Kemudian 
apabila mereka meletakkan panji-panji itu, mereka 
terus berada di ekor angkatan-angkatan kemajuan 
manusia dan seluruh angkatan itu menuju kepada 
kesesiaan dan kerugian belaka. Kini seluruh panji- 
panji dikibarkan untuk syaitan, tiada satu pun untuk 
Allah, seluruh panji-panji itu dikibarkan untuk 
kebatilan, tiada satu pun untuk kebenaran, seluruh 
panji-panji itu dikibarkan untuk kegelapan dan 
kesesatan, tiada satu pun untuk hidayat dan nur, 
seluruh panji-panji itu dikibarkan untuk kerugian, 
tiada satu pun untuk keuntungan. Namun demikian, 
panji-panji Allah tetap berkibar, la hanya menunggu 
tangan-tangan yang sanggup mengibarkannya dan 
menunggu umat manusia yang ingin berjalan di 
bawah kepimpinannya menuju kebajikan, hidayat, 
kebaikan dan keuntungan. 


berterusan, dalam kehidupan yang kekal dan dalam 
alam hakikat yang sebenar. Di sanalah untung rugi 
yang sebenar iaitu keuntungan mendapat Syurga dan 
keredhaan Allah atau kerugian tidak mendapat 
Syurga dan keredhaan Allah. Di sanalah manusia akan 
mencapai kemuncak kesempurnaan yang ditentukan 
untuk mereka, atau akan terhumban jatuh ke darjat 
yang menghilangkan martabat kemanusiaan mereka 
dan akhirnya mereka menjadi senilai dengan batu, 
malah batu lebih senang dari mereka dari segi 
kerehatan. Firman Allah: 



"Pada hari itu, setiap orang akan melihat apa yang telah 
dilakukan oleh dua tangannya dan setiap orang kafir akan 
berkata: Alangkah baiknya jika aku jadi tanah. " 


(Surah an-Naba': 40) 
Kesimpulan Maksud Surah 

Surah ini begitu tegas sekali menentukan jalan yang 
betul iaitu seluruh manusia berada dalam kerugian, 
melainkan orang-orang, yang beriman, melakukan 
amalan yang soleh dan saling berpesan supaya 
menjunjung agama yang benar dan supaya bersikap 
sabar. Inilah satu-satunya jalan, tiada jalan yang lain 
lagi, iaitu jalan beriman dan beramal soleh dan 
menegakkan masyarakat Islam yang bersatupadu 
menjaga agama yang benar dengan berbekalkan sifat 
sabar. 

Tradisi Membaca Surah Al-'Asr Di Akhir Pertemuan 

Itulah satu-satunya jalan, kerana itu dahulu ada dua 
orang lelaki dari sahabat Rasulullah s.a.w. apabila 
mereka bertemu, mereka tidak berpisah sehingga 
salah seorang dari mereka membaca Surah al-'Asr 
kepada seorang lagi, kemudian barulah mereka 
bersalam-salaman. Mereka berdua seolah-olah 
berjanji setia untuk menjunjung perlembagaan Ilahi 
ini, iaitu berjanji untuk tegak di atas iman dan amalan 
yang soleh, saling berpesan supaya menjunjung 
agama yang suci dan supaya bersikap sabar. Mereka 
berdua berjanji untuk mengawal perlembagaan Ilahi 
ini dan untuk menjadi golongan umat Islam yang 
hidup tegak di atas perlembagaan ini. 


Di Antara Untung Rugi Di Dunia Dan 
Untung Rugi Di Akhirat 

Itulah perhitungan untung rugi di dunia ini, dan jika 
dibandingkan dengan perhitungan untung rugi di 
Akhirat, maka untung rugi di dunia adalah amat kecil. 
Di Akhirat sanalah untung rugi yang sebenar. Untung 
rugi di sana berlanjutan dalam zaman yang 


